**ხელშეკრულება**

ქალაქ თბილისის მუნიციპალიტეტში, **[●]** მიმდებარედ მრავალდონიანი მიწისქვეშა ავტოსადგომის მშენებლობის ტექნიკურ-ეკონომიკური შესწავლის, მშენებლობის, ოპერირებისა და ქალაქ თბილისის მუნიციპალიტეტისთვის გადაცემის შესახებ

**ქ. თბილისის მუნიციპალიტეტის მთავრობას,**

**ქ. თბილისის მუნიციპალიტეტის სსიპ - ქონების მართვის სააგენტოს**

და

**შპს/სს [●]**

შორის

თარიღი: \_\_/\_\_\_\_\_\_\_\_\_/\_\_\_\_\_

თბილისი, საქართველო

ქალაქ თბილისის მუნიციპალიტეტში, **[●]** მიმდებარედ მრავალდონიანი მიწისქვეშა ავტოსადგომის მშენებლობის ტექნიკურ-ეკონომიკური შესწავლის, მშენებლობის, ოპერირებისა და ქალაქ თბილისის მუნიციპალიტეტისთვის გადაცემის შესახებ წინამდებარე ხელშეკრულება (შემდგომში - „**იმპლემენტაციის ხელშეკრულება**“) დადებულია შემდეგ **მხარეებს** შორის:

1. **ქალაქ თბილისის მუნიციპალიტეტის მთავრობა** (შემდგომში - „**მთავრობა**“), წარმოდგენილი [●] მიერ;
2. **ქალაქ თბილისის მუნიციპალიტეტის საჯარო სამართლის იურიდიული პირი - ქონების მართვის სააგენტო** (შემდგომში - „**სააგენტო**“), ს/კ: **[●]**, წარმოდგენილი **[●]** მიერ;
3. **შპს/სს [●]** (შემდგომში - ,,**კომპანია**“), ს/კ: **[●]**, წარმოდგენილი **[●]** მიერ.

**პრეამბულა**

ვინაიდან, „ქალაქ თბილისის მუნიციპალიტეტში, **[●]** მიმდებარედ მრავალდონიანი მიწისქვეშა ავტოსადგომის მშენებლობის ტექნიკურ-ეკონომიკური შესწავლის, მშენებლობის, ოპერირებისა და ქალაქ თბილისის მუნიციპალიტეტისთვის გადმოცემის თაობაზე ინტერესთა გამოხატვის გამოცხადების შესახებ“ ქალაქ თბილისის მუნიციპალიტეტის მთავრობის [რიცხვი/თვე/წელი] N**[●]** განკარგულების საფუძველზე, გამოცხადდა ინტერესთა გამოხატვა ზემოაღნიშნულ განკარგულებაზე თანდართული **ინტერესთა გამოხატვის პირობების** შესაბამისად;

ვიანიდან, „ქალაქ თბილისის მუნიციპალიტეტში, **[●]** მიმდებარედ მრავალდონიანი მიწისქვეშა ავტოსადგომის მშენებლობის ტექნიკურ-ეკონომიკური შესწავლის, მშენებლობის, ოპერირებისა და ქალაქ თბილისის მუნიციპალიტეტისთვის გადმოცემის თაობაზე ინტერესთა გამოხატვის პირობების მოწონების შესახებ“ ქალაქ თბილისის მუნიციპალიტეტის საკრებულოს [რიცხვი/თვე/წელი] N**[●]** განკარგულების საფუძველზე, მოწონებულ იქნა **ინტერესთა გამოხატვის პირობები**;

ვინაიდან, „ქალაქ თბილისის მუნიციპალიტეტში, **[●]** მიმდებარედ მრავალდონიანი მიწისქვეშა ავტოსადგომის მშენებლობის ტექნიკურ-ეკონომიკური შესწავლის, მშენებლობის, ოპერირებისა და ქალაქ თბილისის მუნიციპალიტეტისთვის გადმოცემის თაობაზე ინტერესთა გამოხატვაში გამარჯვებული პირის გამოვლენის შესახებ“ ქალაქ თბილისის მუნიციპალიტეტის მთავრობის [რიცხვი/თვე/წელი] N**[●]** განკარგულების საფუძველზე, ინტერესთა გამოხატვაში გამარჯვებულად გამოვლინდა [კომპანიის/კონსორციუმის დასახელება];

აქედან გამომდინარე, **მხარეები** დებენ წინამდებარე **იმპლემენტაციის ხელშეკრულებას** შემდეგზე:

**I - განმარტებები**

1. წინამდებარე იმპლემენტაციის **ხელშეკრულებაში** გამოყენებულ ტერმინებს აქვთ შემდეგი მნიშვნელობა:
	1. **„ავტოსადგომი“** ნიშნავს **იმპლემენტაციის** **ხელშეკრულების** დანართი N1-ით გათვალისწინებულ მრავალდონიან მიწისქვეშა ავტოსადგომს;
	2. **„აღნაგობის ვადა“** ნიშნავს **მშენებლობის ნებართვის** მოპოვებიდან **[●]** წელს;
	3. „**აღნაგობის ხელშეკრულება**“ ნიშნავს ხელშეკრულებას, რომლის საფუძველზეც **კომპანიას** პირდაპირი განკარგვის წესით, სარგებლობის უფლებით, აღნაგობის ფორმით გადაეცემა **მუნიციპალიტეტის** საკუთრებაში არსებული, **პროექტის** განსახორციელებლად საჭირო მიწის ნაკვეთ(ებ)ი და რომლის სტანდარტული პროექტიც მოცემულია **იმპლემენტაციის ხელშეკრულების** დანართ N5-ში;
	4. „**დღე**“/„**თვე**“/„**წელი**“ ნიშნავს კალენდარულ დღეს/თვეს/წელს;
	5. „**ექსპლოატაციაში მიღება**“ ნიშნავს **ავტოსადგომის** ექსპლოატაციაში მიღებას **ხელშეკრულებით** დადგენილი **ტექნიკური პარამეტრების** შესაბამისად, რაც დასტურდება შეაბამისი ადმინისტრაციულო ორგანოს მიერ, საქართველოს კანონმდებლობით დადგენილი წესით;
	6. „**ინტერესთა გამოხატვის პირობები**“ ნიშნავს „ქალაქ თბილისის მუნიციპალიტეტში, **[●]** მიმდებარედ მრავალდონიანი მიწისქვეშა ავტოსადგომის მშენებლობის ტექნიკურ-ეკონომიკური შესწავლის, მშენებლობის, ოპერირებისა და ქალაქ თბილისის მუნიციპალიტეტისთვის გადმოცემის თაობაზე ინტერესთა გამოხატვის გამოცხადების შესახებ“ ქალაქ თბილისის მუნიციპალიტეტის მთავრობის 2018 წლის **[●]** N**[●]** განკარგულებაზე თანდართულ ინტერესთა გამოხატვის პირობებს, შესაბამის დანართებთან ერთად;
	7. „**მუნიციპალიტეტი**“ ნიშნავს ქალაქ თბილისის მუნიციპალიტეტს;
	8. „**მშენებლობის ნებართვა**“ ნიშნავს **ატოსადგომის** მშენებლობისათვის საქართველოს კანონმდებლობით დადგენილ მშენებლობის ნებართვას, რომელიც გაიცემა შესაბამისი ადმინისტრაციული ორგანოს მიერ, საქართველოს კანონმდებლობით დადგენილი წესით;
	9. „**მხარე**“/„**მხარეები**“ ნიშნავს **მთავრობას**, **სააგენტოს** და **კომპანიას** ცალ-ცალკე/ერთობლივად;
	10. „**პროექტი**“ ნიშნავს **ტექნიკურ-ეკონომიკური კვლევის შესახებ ანგარიშის** მომზადებას**, ავტოსადგომის** მშენებლობას, ოპერირებასა და ქალაქ თბილისის მუნიციპალიტეტისათვის გადაცემას **იმპლემენტაციის ხელშეკრულების** პირობების შესაბამისად;
	11. „**საინვესტიციო ხარჯი**” ნიშნავს **კომპანიის** მიერ **იმპლემენტაციის ხელშეკრულების** შეწყვეტამდე **პროექტის** განხორციელების მიზნით გაწეულ ხარჯს, მათ შორის, მშენებლობის ხარჯებს, საექსპლოატაციო ხარჯებსა და **პროექტის** ფარგლებში გაწეულ სხვა ხარჯებს, რაც დასტურდება შესაბამისი დოკუმენტაციითა და აუდიტორის/აუდიტორული კომპანიის დასკვნით, საქართველოს კანონმდებლობით დადგენილი წესით;
	12. „**სამშენებლო საბანკო გარანტია**“ ნიშნავს **სამშენებლო ფაზის** ფარგლებში, **კომპანიის** მიერ ნაკისრი ვალდებულებების შესრულების უზრუნველყოფის მიზნით **მთავრობის** სასარგებლოდ წარდგენილ საბანკო გარანტიას;
	13. „**სამშენებლო ფაზა**“ ნიშნავს დროის პერიოდს **ავტოსადგომის** **მშენებლობის ნებართვის** მოპოვებიდან **ავტოსადგომის** **ექსპლოატაციაში მიღების** დღის ჩათვლით, მაგრამ არაუგვიანეს **იმპლემენტაციის ხელშეკრულების** დანართი N3-ით განსაზღვრული **ექსპლოატაციაში მიღების** ბოლო ვადისა;
	14. „**საპროექტო ტერიტორია**“ ნიშნავს **ხელშეკრულების** დანართ N6-ში მოცემულ რუკაზე შემოსაზღვრულ ტერიტორიას;
	15. „**ტექნიკურ-ეკონომიკური კვლევის შესახებ ანგარიში**” ნიშნავს **ხელშეკრულების** ფარგლებში **ავტოსადგომის** მშენებლობის განხორციელებადობის ტექნიკურ-ეკონომიკური საკითხების კვლევის შესახებ **კომპანიის** მიერ მომზადებულ და **მთავრობისთვის** წარდგენილ ანგარიშს, რომელიც უნდა მოიცავდეს სულ მცირე **იმპლემენტაციის ხელშეკრულების** დანართ N2-ში მითითებულ მონაცემებს/დოკუმენტაციას/თანხმობებს და რომელიც ადასტურებს, განხორციელებადია თუ არა **პროექტი** ტექნიკური და ფინანსურ-ეკონომიკური თვალსაზრისით **იმპლემენტაციის ხელშეკრულებით** განსაზღვრულ ვადებში;
	16. „**ტექნიკური პარამეტრები**“ ნიშნავს **ავტოსადგომის** ადგილმდებარეობას, ფართობს, ავტოსადგომების რაოდენობას და სხვა ტექნიკურ მახასიათებლებს, რომლებიც მოცემულია **იმპლემენტაციის ხელშეკრულების** დანართ N1-ში;
	17. „**შეთანხმება**“ ნიშნავს დოკუმენტს, რომლის ხელმოწერის საფუძველზეც **მხარეები** ადასტურებენ **პროექტის** შემდგომი განხორციელების შესახებ გადაწყვეტილებას და რომლის პროექტიც მოცემულია **იმპლემენტაციის ხელშეკრულების** დანართ N4-ში;
	18. „**წინასამშენებლო საბანკო გარანტია**“ ნიშნავს **წინასამშენებლო ფაზის** ფარგლებში **კომპანიის** მიერ ნაკისრი ვალდებულებების შესრულებისა და **სამშენებლო საბანკო გარანტიის** წარდგენის უზრუნველყოფის მიზნით **მთავრობის** სასარგებლოდ წარდგენილ საბანკო გარანტიას;
	19. „**წინასამშენებლო ფაზა**“ ნიშნავს დროის პერიოდს **იმპლემენტაციის ხელშეკრულების** ძალაში შესვლიდან **სამშენებლო ფაზის** დაწყებამდე, მაგრამ არაუგვიანეს **იმპლემენტაციის ხელშეკრულებით** განსაზღვრული **მშენებლობის ნებართვის** მიღების ბოლო ვადისა.

**II - მიზანი**

1. **იმპლემენტაციის ხელშეკრულების** დადების მიზანს წარმოადგენს **კომპანიის** მიერ, საკუთარი ხარჯით, **პროექტის** განხორციელება საქართველოს კანონმდებლობისა და **იმპლემენტაციის** **ხელშეკრულებით** განსაზღვრული პირობების შესაბამისად.

**III - წინასამშენებლო ფაზა**

1. **კომპანია** ვალდებულია, **იმპლემენტაციის ხელშეკრულების** დანართი N2-ით დადგენილი ვადებისა და პირობების შესაბამისად განახორციელოს **ავტოსადგომის** მშენებლობის განხორციელებადობის სრული ტექნიკურ-ეკონომიკური კვლევადა **მთავრობას** წარუდგინოს **ტექნიკურ-ეკონომიკური კვლევის შესახებ ანგარიში** (დანართი N2-ით განსაზღვრულ შესაბამის თანხმობებთან ერთად).
2. იმ შემთხვევაში, თუ **კომპანია,** **იმპლემენტაციის ხელშეკრულების** მე-3 მუხლით განსაზღვრული ვალდებულების შესრულების შედეგად, გადაწყვეტს **ავტოსადგომის** მშენებლობას, მან **იმპლემენტაციის ხელშეკრულების** დადებიდან 3 (სამი) თვის ვადაში, **ტექნიკურ-ეკონომიკური კვლევის შესახებ ანგარიშთან** ერთად, **მთავრობას** უნდა წარუდგინოს წინადადება **პროექტის** შემდგომი განხორციელების თაობაზე.
3. თუ **ტექნიკურ-ეკონომიკური კვლევის შესახებ ანგარიშის** თანახმად, **ავტოსადგომის** მშენებლობა და ოპერირება **კომპანიისათვის** ტექნიკური ან/და ფინანსურ-ეკონომიკური თვალსაზრისით არ არის მიზანშეწონილი, **კომპანია** უფლებამოსილია, საკუთარი შეხედულებისამებრ, მიიღოს გადაწყვეტილება **პროექტის** განხორციელებაზე უარის თქმის თაობაზე, რა შემთხვევაშიც **კომპანიამ** შესაბამისი შეტყობინება უნდა გაუგზავნოს **მთავრობას** მისთვის **იმპლემენტაციის ხელშეკრულების** მე-4 მუხლით გათვალისწინებული წინადადების წარდგენამდე. ასეთ შემთხვევაში, **კომპანია** ვალდებულია, **მთავრობის** მოთხოვნიდან არაუგვიანეს 1 (ერთი) თვის ვადაში პირვანდელ მდგომარეობაში (რაც გულისხმობს **იმპლემენტაციის ხელშეკრულების** დადების მომენტისთვის არსებულ მდგომარეობას) აღადგინოს **საპროექტო ტერიტორია**.
4. **კომპანიის** მიერ **იმპლემენტაციის ხელშეკრულების** მე-4 მუხლის შესაბამისად **პროექტის** განხორციელების თაობაზე წინადადების წარდგენიდან 3 (სამი) თვის ვადაში **მთავრობა** და **კომპანია** ერთობლივად განიხილავენ **პროექტის** შემდგომი განხორციელების მიზანშეწონილობის საკითხს, რაზეც შეთანხმების შემთხვევაში, **მხარეები** ხელს მოაწერენ **შეთანხმებას**. **პროექტის** შემდგომი განხორციელების თაობაზე **მთავრობის** გადაწყვეტილება უნდა ეყრდნობოდეს **კომპანიის** მიერ წარდგენილ **ტექნიკურ-ეკონომიკური კვლევის შესახებ ანგარიშს**.
5. **შეთანხმების** ხელმოწერიდან 1 (ერთი) თვის ვადაში **სააგენტოსა** და **კომპანიას** შორის დაიდება **აღნაგობის ხელშეკრულება**.
6. **კომპანია** ვალდებულია **შეთანხმების** ხელმოწერიდან 3 (სამი) თვის ვადაში მოიპოვოს **მშენებლობის ნებართვა** და საქართველოს კანონმდებლობით გათვალისწინებული, **პროექტის** განსახორციელებლად საჭირო სხვა შესაბამისი ნებართვები/ლიცენზიები, ასეთის არსებობის შემთხვევაში.
7. **კომპანია** ვალდებულია, **მშენებლობის ნებართვის** მოპოვებამდე მოიპოვოს **პროექტის** განხორციელებისათვის საჭირო ან/და **საპროექტო ტერიტორიის** არეალში მოქცეულ სხვა მიწის ნაკვეთებზე (გარდა **აღნაგობის ხელშეკრულების** საფუძველზე გადაცემული მიწის ნაკვეთებისა) შესაბამისი უფლებები, ასეთის არსებობის შემთხვევაში.
8. **კომპანია** ვალდებულია, მშენებლობის ნებართვის მოპოვებამდე შეადგინოს **ავტოსადგომის** მშენებლობის ყოველკვარტალური გეგმა-გრაფიკი და წერილობით წარუდგინოს **მთავრობას** შესათანხმებლად. **მხარეები** აცნობიერებენ და თანხმდებიან, რომ **მთავრობასთან** წერილობით შეთანხმებული გეგმა-გრაფიკი შესასრულებლად სავალდებულოა და წარმოადგენს **იმპლემენტაციის ხელშეკრულების** დანართი N3-ის (სამშენებლო ფაზის გრაფიკი) განუყოფელ ნაწილს.
9. **წინასამშენებლო საბანკო გარანტია**
	1. **წინასამშენებლო ფაზის** ფარგლებში ნაკისრი ვალდებულებების (რაც მოიცავს, მაგრამ არ შემოიფარგლება, **ტექნიკურ-ეკონომიკური კვლევის** **შესახებ ანგარიშის მომზადების/წარდგენის**, **შეთანხმების** ხელმოწერის, **აღნაგობის ხელშეკრულების** ხელმოწერის, **ავტოსადგომის** **მშენებლობის ნებართვის** მოპოვების ვალდებულებებს) და **სამშენებლო საბანკო გარანტიის** წარდგენის ვალდებულების უზრუნველსაყოფად, **იმპლემენტაციის ხელშეკრულების** დადების მომენტისათვის **კომპანიას მთავრობის** სასარგებლოდ წარდგენილი აქვს უპირობო და გამოუხმობადი **წინასამშენებლო საბანკო გარანტია** [●] ოდენობით. **წინასამშენებლო საბანკო გარანტიის** მოქმედების ვადა 5 (ხუთი) თვით უნდა აღემატებოდეს **იმპლემენტაციის ხელშეკრულებით** განსაზღვრული **მშენებლობის ნებართვის** მოპოვების ბოლო ვადას. საბანკო გარანტია უნდა იყოს გაცემული „ეკონომიკური თანამშრომლობისა და განვითარების ორგანიზაციის“ („OECD”) წევრ ნებისმიერ ქვეყანაში ან/და საქართველოში ლიცენზირებული ბანკის მიერ.
	2. **მთავრობა** უფლებამოსილია **წინასამშენებლო საბანკო გარანტიით** გათვალისწინებული თანხა გამოითხოვოს სრულად ან ნაწილობრივ და აცნობოს **კომპანიას** ამის თაობაზე, იმ შემთხვევაში, თუ:
		1. **კომპანიამ** დაარღვია **იმპლემენტაციის ხელშეკრულების** დანართი N2-ით განსაზღვრული პირობები/ვადა ჯამში 15 **დღეზე** მეტი ვადით - **წინასამშენებლო საბანკო გარანტიის** 50%-ის ოდენობით;
		2. **კომპანიამ** დაარღვია **იმპელმენტაციის** **ხელშეკრულების** დანართი N2-ით განსაზღვრული პირობები/ვადა ჯამში 30 დღეზე მეტი ვადით - **წინასამშენებლო საბანკო გარანტიის** სრული ოდენობით;
		3. **კომპანიამ** დაარღვია **პროექტის** განხორციელების შესახებ წინადადების წარდგენის **იმპლემენტაციის ხელშეკრულების** მე-4 მუხლით დადგენილი ვადა ჯამში 15 **დღეზე** მეტი ვადით - **წინასამშენებლო საბანკო გარანტიის** 50%-ის ოდენობით;
		4. **კომპანიამ** დაარღვია **პროექტის** განხორციელების შესახებ წინადადების წარდგენის **იმპლემენტაციის ხელშეკრულების** მე-4 მუხლით დადგენილი ვადა ჯამში 30 **დღეზე** მეტი ვადით - **წინასამშენებლო საბანკო გარანტიის** სრული ოდენობით;
		5. **კომპანიამ** დაარღვია **იმპლემენტაციის ხელშეკრულებით** განსაზღვრული **ავტოსადგომის** **მშენებლობის ნებართვის** მოპოვების ვადა ჯამში 15 დღეზე მეტი ვადით - **წინასამშენებლო საბანკო გარანტიის** 50%-ის ოდენობით;
		6. **კომპანიამ** დაარღვია **იმპლემენტაციის ხელშეკრულებით** განსაზღვრული **ავტოსადგომის** **მშენებლობის ნებართვის** მოპოვების ვადაჯამში 30 დღეზე მეტი ვადით - **წინასამშენებლო საბანკო გარანტიის** სრული ოდენობით;
		7. **კომპანიამ** **იმპლემენტაციის ხელშეკრულებით** განსაზღვრულ ვადაში ვერ უზრუნველყო **სამშენებლო საბანკო გარანტიის მთავრობისთვის** წარდგენა - დაუყოვნებლივ, **წინასამშენებლო საბანკო გარანტიის** სრული ოდენობით;
		8. **კომპანიის** მიერ ან/და მისი ბრალით არ მოეწერა ხელი **შეთანხმებას იმპლემენტაციის ხელშეკრულებით** დადგენილ ვადაში **-** დაუყოვნებლივ, **წინასამშენებლო საბანკო გარანტიის** სრული ოდენობით;
		9. **კომპანიის** მიერ ან/და მისი ბრალით არ მოეწერა ხელი **აღნაგობის ხელშეკრულებას იმპლემენტაციის ხელშეკრულებით** დადგენილ ვადაში **-** დაუყოვნებლივ, **წინასამშენებლო საბანკო გარანტიის** სრული ოდენობით.

**IV - სამშენებლო ფაზა**

1. **კომპანია** **სამშენებლო ფაზის** განმავლობაში ვალდებულია:
	1. **იმპლემენტაციის ხელშეკრულების** დანართი N3-ით განსაზღვრულ ვადაში, **მშენებლობის ნებართვის** საფუძველზე, საქართველოს კანონმდებლობის შესაბამისად, დაიწყოს **ავტოსადგომის** მშენებლობა;
	2. ააშენოს **ავტოსადგომი ტექნიკური პარამეტრების** ფარგლებში და ამ ხელშეკრულებით განსაზღვრული პირობების შესაბამისად, დაიცვას **მშენებლობის ნებართვით** დადგენილი სამშენებლო ეტაპები (გრაფიკი) და უზრუნველყოს **ავტოსადგომის** **ექსპლოატაციაში მიღება** **იმპლემენტაციის ხელშეკრულების** დანართი N3-ით განსაზღვრულ ვადაში;
	3. უზრუნველყოს **ავტოსადგომზე მუნიციპალიტეტის** საკუთრების უფლების დარეგისტრირება სსიპ საჯარო რეესტრის ეროვნულ სააგენტოში არაუგვიანეს **იმპლემენტაციის ხელშეკრულების** დანართი N3-ით დადგენილი **ავტოსადგომის ექსპლუატაციაში მიღების** ბოლო ვადისა (**ავტოსადგომზე** სრულად გავრცელდება **იმპლემენტაციის ხელშეკრულებითა** და **აღნაგობის ხელშეკრულებით** დადგენილი აღნაგობის უფლება და პირობები).
	4. **იმპლემენტაციის ხელშეკრულების** დანართი N3-ით დადგენილ **ავტოსადგომის ექსპლუატაციაში მიღების** ვადაში, უზრუნველყოს **საპროექტო ტერიტორიაზე** არსებული, რეგისტრირებული მიწისქვეშა კომუნიკაციების, ასევე, **ავტოსადგომის** მშენებლობის ეტაპზე აღმოჩენილი ნებისმიერი არარეგისტრირებული კომუნიკაციის გადატანა საკუთარი ხარჯით, **მუნიციპალიტეტის** მერიასა და შესაბამის უწყებებთან შეთანხმებით, საქართველოს კანონმდებლობით დადგენილი წესით;
	5. უზრუნველყოს **პროექტის** სათანადო და ეფექტიანი განხორციელებისათვის საჭირო ფულადი სახსრების მოზიდვა;
	6. უზრუნველყოს **მთავრობის (მუნიციპალიტეტის** ნებისმიერი სტუქტურული ერთეულის), **სააგენტოს** ან/და ნებისმიერი უფლებამოსილი სახელმწიფო ორგანოს სრული და თავისუფალი წვდომა **საპროექტო ტერიტორიაზე,** **ავტოსადგომის** მშენებლობის პროცესის მონიტორინგის მიზნით;
	7. აწარმოოს **ავტოსადგომის** სამშენებლო სამუშაოები საქართველოს კანონმდებლობით დადგენილი სამშენებლო, გარემოსდაცვითი და უსაფრთხოების ნორმებისა და სტანდარტების სრული დაცვით.
	8. **საპროექტო ტერიტორიის** მიმდებარე ქუჩებზე/ტროტრუარებზე სატრანსპროტო და ფეხით მოსიარულეთა გადაადგილების შეზღუდვის/შეფერხების თავიდან აცილების მიზნით, **კომპანია** ვალდებულია **ავტოსადგომის** სამშენებლო სამუშაოები აწარმოოს შესაძლო მოკლე ვადებში (თუმცა, ნებისმიერ შემთხვევაში არაუგვინეს **იმპლემენტაციის ხელშეკრულების** დანართი N3-ით დადგენილი **ექსპლოატაციაში მიღების** ვადისა) და იმგვარად, რომ აღნიშნულმა პროცესმა გამოიწვიოს გადაადგილების შესაძლო მინიმალური შეზღუდავა/შეფერხება.
	9. **კომპანია** ვალდებულია **ავტოსადგომზე** უზრუნველყოს „სმარტ პარკინგის" სისტემების დანერგვა, რომელიც უნდა იყოს უნივერსალური და ინტეგრირებადი **მუნიციპალიტეტის** ტერიტორიაზე არსებულ ან დაგეგმილ სხვა ავტოსადგომების სისტემებთან. „სმარტ პარკინგის" სისტემები უნდა მოიცავდეს სულ მცირე შემდეგს:
		1. თავისუფალი ადგილების ამომცნობი მოწყობილობა და შესასვლელებში შესაბამისი ინფორმაციის გამომხატველი მონიტორი;
		2. ადგილის დაკავების ან თავისუფალი ადგილის არსებობის აღმნიშვნელი თითოეული ავტოსადგომის ინდივიდუალური სანათი;
		3. უკონტაქტო გადახდის სისტემა (ავტომანქანის ნომერზე მიბმული ავტომატური გადახდის სისტემა, გარდა იმ შემთხვევისა, თუ აღნიშნული შეუძლებელია მისგან დამოუკიდებელი მიზეზების გამო);
		4. დგომის საფასურის უნაღდო და ნაღდი ფულით გადახდის სიტემით აღჭურვილი ავტომატური აპარატები;
		5. მობილური აპლიკაციის მეშვეობით თავისუფალი ადგილების დაჯავშნის შესაძლებლობა.
	10. **კომპანია** ვალდებულია **ავტოსადგომზე** ავტომანქანებისთვისგანკუთვნილი ადგილების სრული ოდენობის სულ მცირე 5% გამოყოს ელექტროავტომანქანებისათვის და აღნიშნულ ადგილებზე დაამონტაჟოს ელექტრომანქანის დასამუხტი მოწყობილობები;
	11. **კომპანია** ვალდებულია **პროექტის** განხორციელების პერიოდში **პროექტზე** დასაქმებულ პირთა სულ მცირე 80% იყოს საქართველოს მოქალაქე.

13. **სამშენებლო საბანკო გარანტია**

* 1. **სამშენებლო ფაზის** ფარგლებში ნაკისრი ვალდებულებების (რაც მოიცავს, მაგრამ არ შემოიფარგლება **მშენებლობის ნებართვის** საფუძველზე **ავტოსადგომის** მშენებლობის დაწყების, **იმპლემენტაციის ხელშეკრულების** მე-10 მუხლის მიხედვით შეთანხმებული მშენებლობის ყოველკვარტლური გეგმა-გრაფიკის/**მშენებლობის ნებართვით** განსაზღვრული სამშენებლო ეტაპების შესრულების, **ავტოსადგომის მშენებლობის დასრულებისა და ექსპლოატაციაში მიღების** ვალდებულებებს) შესრულების უზრუნველსაყოფად, **ავტოსადგომის მშენებლობის ნებართვის** მოპოვებიდან 15 (თხუთმეტი) სამუშაო დღის ვადაში, **კომპანია** ვალდებულია **მთავრობის** სასარგებლოდ წარადგინოს უპირობო და გამოუხმობადი **სამშენებლო საბანკო გარანტია** [●] ლარის ან მისი ეკვივალენტის აშშ დოლარში/ევროში ოდენობით, გარანტიის გაცემის დღისათვის მოქმედი საქართველოს ეროვნული ბანკის მიერ დადგენილი გაცვლითი კურსის შესაბამისად. **სამშენებლო საბანკო გარანტიის** მოქმედების ვადა 5 (ხუთი) თვით უნდა აღემატებოდეს **ავტოსადგომის** **ექსპლოატაციაში მიღების** ბოლო ვადას. საბანკო გარანტია უნდა იყოს გაცემული „ეკონომიკური თანამშრომლობისა და განვითარების ორგანიზაციის“ („OECD”) წევრ ნებისმიერ ქვეყანაში ან/და საქართველოში ლიცენზირებული ბანკის მიერ.
	2. **კომპანიის** მიერ **იმპლემენტაციის ხელშეკრულების** დანართი N3-ით განსაზღვრული მშენებლობის დაწყების ვადის დარღვევა გამოიწვევს **კომპანიისთვის** პირგასამტეხლოს დაკისრებას **სამშენებლო საბანკო გარანტიის** 0.5%-ის (ნული მთელი ხუთი მეათედი პროცენტის) ოდენობით ყოველ ვადაგადაცილებულ **დღეზე**.
	3. **კომპანიის** მიერ **იმპლემენტაციის ხელშეკრულების** მე-10 მუხლის მიხედვით შეთანხმებული მშენებლობის ყოველკვარტლური გეგმა-გრაფიკის/**მშენებლობის ნებართვით** განსაზღვრული სამშენებლო ეტაპების დარღვევა გამოიწვევს **კომპანიისთვის** პირგასამტეხლოს დაკისრებას **სამშენებლო საბანკო გარანტიის** 0.5%-ის (ნული მთელი ხუთი მეათედი პროცენტის) ოდენობით ყოველ ვადაგადაცილებულ დღეზე.
	4. **კომპანიის** მიერ **იმპლემენტაციის** **ხელშეკრულების** დანართი N3-ით განსაზღვრული **ექსპლოატაციაში მიღების** ვადის დარღვევა გამოიწვევს **კომპანიისთვის** პირგასამტეხლოს დაკისრებას **სამშენებლო საბანკო გარანტიის** 0.5%-ის (ნული მთელი ხუთი მეათედი პროცენტის) ოდენობით ყოველ ვადაგადაცილებულ **დღეზე**.
	5. **კომპანია** ვალდებულია დაკისრებული პირგასამტეხლო გადაიხადოს **მთავრობის** შესაბამისი მოთხოვნიდან არაუგვიანეს 15 (თხუთმეტი) **დღის** ვადაში.
	6. **მთავრობა** უფლებამოსილია **სამშენებლო საბანკო გარანტიით** გათვალისწინებული თანხა გამოითხოვოს სრულად ან ნაწილობრივ შემდეგ შემთხვევებში:
		1. **კომპანიამ** შესაბამისი მოთხოვნის შემთხვევაში, დადგენილ ვადაში არ გადაიხადა **იმპლემენტაციის ხელშეკრულების** 13.2-13.4 პუნქტების შესაბამისად დაკისრებული პირგასამტეხლო - გადაუხდელი პირგასამტეხლოს ოდენობით;
		2. **მთავრობა** **იმპლემენტაციის ხელშეკრულების** 21.8-21.13 პუნქტების შესაბამისად წყვეტს **ხელშეკრულებას** - არსებული **სამშენებლო საბანკო გარანტიის** სრული ოდენობით.

**V - აღნაგობის, ავტოსადგომის ოპერირებისა და მუნიციპალიტეტისთვის**

**გადაცემის პირობები**

1. **აღნაგობის ხელშეკრულების** საფუძველზე, **სააგენტო კომპანიას** გადასცემს **საპროექტო ტერიტორიის** ფარგლებში **მუნიციპალიტეტის** საკუთრებაში არსებულ, **პროექტის** განსახორციელებლად საჭირო მიწის ნაკვეთ(ებ)ს პირდაპირი განკარგვის ფორმით, სარგებლობის უფლებით, აღნაგობის ფორმით, შემდეგი პირობებით:
	1. აღნაგობის საფასურია სიმბოლურ ფასი - 1 ლარი, რომელიც **კომპანიის** მიერ გადახდილ უნდა იქნას **აღნაგობის ხელშეკრულების** გაფორმებიდან 1 (ერთი) თვის ვადაში;
	2. აღნაგობის ვადაა **მშენებლობის ნებართვის** მოპოვებიდან **[●]** წელი;
	3. **კომპანიას** უძრავი ქონება გადაეცემა მიწისზედა ტერიტორიის მშენებლობის/ოპერირების უფლების გარეშე, გარდა უშუალოდ და პირდაპირ **ავტოსადგომის** მშენებლობასთან დაკავშირებული ინფრასტრუქტურის (ჩასასვლელ-ამოსასვლელი კვანძების) მოწყობის უფლებისა.
2. **მხარეები** აცნობიერებენ და თანხმდებიან, რომ **აღნაგობის ხელშეკრულების** დადება საჭიროებს ქალაქ თბილისის მუნიციპალიტეტის საკრებულოს წინასწარ თანხმობას, საქართველოს კანონმდებლობით დადგენილი წესის შესაბამისად.
3. **აღნაგობის ვადის** გასვლისთანავე,დაუყოვნებლივ, ავტომატურად:
	1. შეწყდება შესაბამისი აღნაგობის უფლებები;
	2. **კომპანიას** ჩამოერთმევა **პროექტთან** დაკავშირებული უფლებები;
	3. **კომპანიის** ხელთ არსებულ **ტექნიკურ-ეკონომიკური კვლევის შესახებ ანგარიშზე,** ისევე, როგორც **პროექტთან** დაკავშირებულ, მათ შორის, **კომპანიის** მიერ შემუშავებულ, სხვა ნებისმიერ დოკუმენტსა და ნახაზზე ექსკლუზიური საკუთრების უფლება უსასყიდლოდ გადაეცემა **მთავრობას**;
	4. **მუნიციპალიტეტს** უსასყიდლოდ გადაეცემა **ავტოსადგომი** (ოპერირების და სხვა შესაბამის უფლებებთან ერთად)და **აღნაგობის ხელშეკრულების** საფუძველზე **საპროექტო ტერიტორიაზე** აღმართული სხვა ნებისმიერი ნაგებობა (ასეთის არსებობის შემთხვევაში). ამასთან, **მთავრობა** უფლებამოსილია, საკუთარი შეხედულებისამებრ, **კომპანიას** მოსთხოვოს **ავტოსადგომის** ოპერირებისთვის გამოყენებული ნებისმიერი სახის მოწყობილობების/ტექნიკური საშუალებების **მუნიციპალიტეტისთვის** უსასყიდლოდ გადაცემა ან მათი დემოტაჟი, ხოლო **კომპანია** ვალდებულია, დაუყოვნებლივ შეასრულოს **მთავრობის** აღნიშნული მოთხოვნა;

**კომპანია** ვალდებულია დაუყოვნებლივ განახორციელოს ამ მუხლში მითითებული პირობების ეფექტიანად და დაუყოვნებლივ შესრულების მიზნით მისი მხრიდან საჭირო ქმედებები.

1. ყოველგვარი ეჭვის გამოსარიცხად, **მხარეები** თანხმდებიან, რომ **კომპანიას** არ აქვს უფლება, მოითხვოს საქართველოს სამოქალაქო კოდექსის 239-ე მუხლის პირველი ნაწილით განსაზღვრული ნაგებობის ღირებულების ორი მესამედის ანაზღაურება. **კომპანია** აცხადებს და ადასტურებს, რომ აღნიშნულთან დაკავშირებით არ აქვს და არც სამომავლოდ წარმოეშობა არავითარი პრეტენზია ან/და მოთხოვნის უფლება.
2. **ავტოსადგომის ექსპლოატაციაში მიღების** შემდგომ, **აღნაგობის ვადის** განმავლობაში, **კომპანია** ვალდებულია:
	1. შეინარჩუნოს **ავტოსადგომი** **ტექნიკური პარამეტრების** ფარგლებში;
	2. შეინარჩუნოს **ავტოსადგომის** საქმიანობის პროფილი;
	3. უზრუნველყოს **ავტოსადგომის** გამართულ მდგომარეობაში ფუნქციონირება და ოპერირება. ამასთან, **კომპანია** ვალდებულია, უზრუნველყოს **მთავრობის, მუნიციპალიტეტის** მერიის ნებისმიერი სტუქტურული ერთეულის და **სააგენტოს** სრული და თავისუფალი წვდომა **ავტოსადგომის** მთელ ტერიტორიაზე, მისი მდგომარეობისა და ოპერირების მონიტორინგის მიზნით;
	4. წინასწარ, 14 (თოთხმეტი) კალენდარული დღით ადრე წერილობით აცნობოს **მთავრობას** **ავტოსადგომით** სარგებლობისთვის განსაზღვრული პარკირების საფასურის ნებისმიერი ცვლილების შესახებ;
	5. საკუთარი ხარჯით, საჭიროებისამებრ, უზრუნველყოს **ავტოსადგომის** მოვლა-პატრონობა, მიმდინარე და კაპიტალური რემონტის ჩატარება;
	6. წერილობით აცნობოს **მთავრობას** ნებისმიერი გარემოების შესახებ, რომელიც იწვევს **ავტოსადგომის** ოპერირების სრულ ან ნაწილობრივ შეჩერებას/შეზღუდავს;
	7. წერილობით აცნობოს **მთავრობას** **ავტოსადგომის** რეკონსტრუქციის ან ნებისმიერი სახის ტექნოლოგიურგი ცვლილების შესახებ.
3. **კომპანია** **მთავრობის** წინასწარი წერილობითი თანხმობის გარეშე არ არის უფლებამოსილი, გადასცეს **პროექტთან** დაკავშირებული უფლებები მესამე პირს.

**VI - მთვრობის მიერ პროექტის განხორციელების ხელშეწყობა**

1. **მთავრობა**,თავისი კომპეტენციის ფარგლებში, საქართველოს კანონმდებლობის შესაბამისად და იმ პირობით, რომ **კომპანია** სრულად დააკმაყოფილებს საქართველოს კანონმდებლობით და **იმპლემენტაციის ხელშეკრულებით** გათვალისწინებულ მოთხოვნებს:
	1. უზრუნველყოფს **საპროექტო და მიმდებარე ტერიტორიაზე** მოძრაობის ორგანიზების სქემის ოპტიმიზაციას, გამტარუნარიანობის გაზრდის მიზნით, რაც შესაძლოა გულისხმობდეს მიმდებარე მიწისზედა, სავალი გზის განაპირა ზოლში არსებული ავტოსადგომების გაუქმებას ან რეორგანიზაციას. ყოველგვარი ეჭვის გამოსარიცხად, აღნიშნული არ გულისხმობს **მთავრობის** ვალდებულებას, დაპირებას ან/და რაიმე სახის გარანტიას, უზრუნველყოს მიმდებარე ავტოსადგომების გაუქმება ან რეორგანიზაცია;
	2. ხელს შეუწყობს **კომპანიას** **პროექტის** განხორციელების პროცესში.
	3. უზრუნველყოფს **აღნაგობის ხელშეკრულების** პროექტის მოწონების თაობაზე საკითხის ინიცირებას **მუნიციპალიტეტის** საკრებულოს წინაშე.

**VII - ხელშეკრულების შეწყვეტა**

1. **მთავრობა** უფლებამოსილია ცალმხრივად, **კომპანიისათვის** გაგზავნილი წერილობითი შეტყობინების საფუძველზე, დაუყოვნებლივ შეწყვიტოს **ხელშეკრულება** შემდეგ შემთხვევებში, თუ:
	1. **კომპანიამ** დაარღვია **იმპლემენტაციის ხელშეკრულების** დანართით N2 გათვალისწინებულ პირობები/ვადა და აღნიშნული დარღვევა გაგრძელდა ჯამში 30 (ოცდაათი) **დღეზე** მეტი ვადით;
	2. **კომპანიის** მიერ **იმპლემენტაციის ხელშეკრულების** მე-4 მუხლის შესაბამისად **მთავრობისთვის** წინადადება არ იქნა წარდგენილი და აღნიშნული დარღვევა გაგრძელდა ჯამში 30 (ოცდაათი) **დღეზე** მეტი ვადით;
	3. **კომპანიის** მიერ მე-4 მუხლის შესაბამისად **მთავრობისთვის** წარდგენილ იქნა წინადადება, მაგრამ **მთავრობის** მიერ არ იქნა მიღებული დადებითი გადაწყვეტილება **შეთანხმების** დადების თაობაზე, **იმპლემენტაციის ხელშეკრულების** მე-6 მუხლით განსაზღვრულ ვადაში.
	4. **მთავრობის** მიერ **იმპლემენტაციის ხელშეკრულების** მე-6 მუხლის შესაბამისად **შეთანხმების** დადების თაობაზე დადებითი გადაწყვეტილების მიღების მიუხედავად, **იმპლემენტაციის ხელშეკრულების** მე-6 მუხლით დადგენილ ვადაში **კომპანიის** მიერ ან/და მისი ბრალით ხელი არ მოეწერა **შეთანხმებას**;
	5. **იმპლემენტაციის ხელშეკრულების** მე-7 მუხლით დადგენილ ვადაში **კომპანიის** მიერ ან/და მისი ბრალით ხელი არ მოეწერა **აღნაგობის ხელშეკრულებას;**
	6. **კომპანიამ** დაარღვია **იმპლემენტაციის ხელშეკრულებით** განსაზღვრული **მშენებლობის ნებართვის** მოპოვების ვადა და აღნიშნული დარღვევა გაგრძელდა ჯამში 30 **დღეზე** მეტი ვადით;
	7. **კომპანიამ** დაარღვია **იმპლემენტაციის ხელშეკრულების** 13.1 პუნქტით გათვალისწინებული **სამშენებლო საბანკო გარანტიის** წარდგენის ვადა/პირობები;
	8. **იმპლემენტაციის ხელშეკრულების** 13.2 პუნქტის დარღვევისთვის დაკისრებული პირგასამტეხლოს ოდენობა მიაღწევს თავდაპირველად წარმოდგენილი **სამშენებლო საბანკო გარანტიის** ოდენობის 50%-ს ან მეტს;
	9. **იმპლემენტაციის ხელშეკრულების** 13.3 პუნქტის დარღვევისთვის დაკისრებული პირგასამტეხლოს ოდენობა მიაღწევს თავდაპირველად წარმოდგენილი **სამშენებლო საბანკო გარანტიის** ოდენობის 50%-ს ან მეტს;
	10. **იმპლემენტაციის ხელშეკრულების** 13.4 პუნქტის დარღვევისთვის დაკისრებული პირგასამტეხლოს ოდენობა მიაღწევს თავდაპირველად წარმოდგენილი **სამშენებლო საბანკო გარანტიის** ოდენობის 50%-ს ან მეტს;
	11. **კომპანიამ** უარი თქვა **პროექტის** განხორციელებაზე, გარდა იმპლემენტაციის **ხელშეკრულების** მე-5 მუხლით გათვალისწინებული შემთხვევისა;
	12. **კომპანიამ** დაარღვია **იმპლემენტაციის ხელშეკრულებით** გათვალისწინებული რომელიმე ნებისმიერი ვალდებულებას, გარდა ამ მუხლის სხვა პუნქტებში მითითებული ვალდებულებებისა და აღნიშნული გაგრძელდება 60 დღეზე მეტი ვადით;
	13. **კომპანიის** მიერ მოწოდებული ან/და **მთავრობის** მიერ მოპოვებული ინფორმაციის/დოკუმენტაციის საფუძველზე, ცნობილი გახდა, რომ **კომპანიის** მიერ არ განხორციელებულა **იმპლემენტაციის** **ხელშეკრულებით** ნაკისრი ვალდებულებების შესასრულებლად აუცილებელი ქმედებები და აღნიშნული გრძელდება 60 (სამოცი) **დღეზე** მეტი ვადით.
2. **მთავრობის** მიერ **იმპლემენტაციის ხელშეკრულების** შეწყვეტა გამოიწვევს შემდეგს:
	1. **კომპანიას** დაუყოვნებლივ, **იმპლემენტაციის ხელშეკრულების** შეწყვეტისთანავე ჩამოერთმევა **პროექტთან** დაკავშირებული უფლებები, მათ შორის, დაუყოვნებლივ შეწყდება შესაბამისი აღნაგობის უფლება;
	2. **კომპანიის** ხელთ არსებულ **ტექნიკურ-ეკონომიკური კვლევის შესახებ ანგარიშზე,** ისევე, როგორც **პროექტთან** დაკავშირებულ, მათ შორის, **კომპანიის** მიერ შემუშავებულ, სხვა ნებისმიერ დოკუმენტსა და ნახაზზე ექსკლუზიური საკუთრების უფლება დაუყოვნებლივ, უსასყიდლოდ გადაეცემა **მთავრობას**;
	3. **მუნიციპალიტეტს** უსასყიდლოდ გადაეცემა შესაბამისი უფლებები **პროექტის** განხორციელებისთვის საჭირო ან/და მისი ზემოქმედების ქვეშ მოქცეულ სხვა მიწის ნაკვეთებზე (ასეთის არსებობის შემთხვევაში), **იმპლემენტაციის ხელშეკრულების** შეწყვეტიდან არაუგვიანეს 3 (სამი) თვის ვადაში;
	4. **მუნიციპალიტეტს** დაუყოვნებლივ, **იმპლემენტაციის ხელშეკრულების** შეწყვეტისთანავე უსასყიდლოდ გადაეცემა **ავტოსადგომი** (ოპერირების და სხვა შესაბამის უფლებებთან ერთად)და **აღნაგობის ხელშეკრულების** საფუძველზე **საპროექტო ტერიტორიაზე** აღმართული სხვა ნებისმიერი ნაგებობა (ასეთის არსებობის შემთხვევაში). ამასთან, **მთავრობა** უფლებამოსილია, საკუთარი შეხედულებისამებრ, **კომპანიას** მოსთხოვოს **ავტოსადგომის** ოპერირებისთვის გამოყენებული ნებისმიერი სახის მოწყობილობების/ტექნიკური საშუალებების **მუნიციპალიტეტისთვის** უსასყიდლოდ გადაცემა ან მათი დემოტაჟი, ხოლო **კომპანია** ვალდებულია, დაუყოვნებლივ შეასრულოს **მთავრობის** აღნიშნული მოთხოვნა;
	5. **იმპლემენტაციის ხელშეკრულების** 21.3 პუნქტის შესაბამისად შეწყვეტის შემთხვევაში**, მთავრობა** **კომპანიას** დაუბრუნებს **წინასამშენებლო საბანკო გარანტიას** (გარანტიის დაბრუნების მომენტისათვის არსებული ოდენობით) **კომპანიის** მიერ **იმპლემენტაციის ხელშეკრულების** 22.2-22.4 პუნქტებით გათვალისწინებული ვალდებულებების სრულად შესრულების შემდეგ.
3. **კომპანია** უფლებამოსილია ცალმხრივად შეწყვიტოს **იმპლემენტაციის** **ხელშეკრულება** **მთავრობისთვის** გაგზავნილი წერილობითი შეტყობინების საფუძველზე, შემდეგ შემთხვევებში, თუ:
	1. **კომპანია** იყენებს **იმპლემენტაციის ხელშეკრულების** მე-5 მუხლით გათვალისწინებულ უფლებას. აღნიშნულის თაობაზე **კომპანიამ მთავრობას** უნდა გაუგზავნოს წერილობითი შეტყობინება **იმპლემენტაციის ხელშეკრულების** მე-4 მუხლით გათვალისწინებული წინადადების წარდგენის ვადის ამოწურვამდე;
	2. **მთავრობამ** არსებითად დაარღვია **იმპლემენტაციის ხელშეკრულებით** ნაკისრი ვალდებულებები და აღნიშნული დარღვევა გაგრძელდა **მთავრობის** მიერ შესაბამისი დარღვევის შესახებ **კომპანიის** წერილობითი შეტყობინების მიღებიდან 90 (ოთხმოცდაათ) **დღეზე** მეტი ვადით;
	3. ფორს-მაჟორი გრძელდება 180 (ას ოთხმოცი) **დღეზე** მეტი ვადით.
4. **კომპანიის** მიერ **იმპლემენტაციის ხელშეკრულების** 23-ე მუხლის საფუძველზე შეწყვეტა გამოიწვევს შემდეგს:
	1. **კომპანიას** დაუყოვნებლივ, **იმპლემენტაციის ხელშეკრულების** შეწყვეტისთანავე ჩამოერთმევა **პროექტთან** დაკავშირებული უფლებები, მათ შორის, დაუყოვნებლივ შეწყდება შესაბამისი აღნაგობის უფლება;
	2. **კომპანიის** ხელთ არსებულ **ტექნიკურ-ეკონომიკური კვლევის შესახებ ანგარიშზე,** ისევე, როგორც **პროექტთან** დაკავშირებულ, მათ შორის, **კომპანიის** მიერ შემუშავებულ, სხვა ნებისმიერ დოკუმენტსა და ნახაზზე ექსკლუზიური საკუთრების უფლება დაუყოვნებლივ, უსასყიდლოდ გადაეცემა **მთავრობას**;
	3. **მუნიციპალიტეტს** უსასყიდლოდ გადაეცემა შესაბამისი უფლებები **პროექტის** განხორციელებისთვის საჭირო ან/და მისი ზემოქმედების ქვეშ მოქცეულ სხვა მიწის ნაკვეთებზე (ასეთის არსებობის შემთხვევაში), **იმპლემენტაციის ხელშეკრულების** შეწყვეტიდან არაუგვიანეს 3 (სამი) თვის ვადაში;
	4. **მუნიციპალიტეტს** დაუყოვნებლივ, **იმპლემენტაციის ხელშეკრულების** შეწყვეტისთანავე უსასყიდლოდ გადაეცემა **ავტოსადგომი** (ოპერირების და სხვა შესაბამის უფლებებთან ერთად)და **აღნაგობის ხელშეკრულების** საფუძველზე **საპროექტო ტერიტორიაზე** აღმართული სხვა ნებისმიერი ნაგებობა (ასეთის არსებობის შემთხვევაში). ამასთან, **მთავრობა** უფლებამოსილია, საკუთარი შეხედულებისამებრ, **კომპანიას** მოსთხოვოს **ავტოსადგომის** ოპერირებისთვის გამოყენებული ნებისმიერი სახის მოწყობილობების/ტექნიკური საშუალებების **მუნიციპალიტეტისთვის** უსასყიდლოდ გადაცემა ან მათი დემოტაჟი, ხოლო **კომპანია** ვალდებულია, დაუყოვნებლივ შეასრულოს **მთავრობის** აღნიშნული მოთხოვნა;
	5. **იმპლემენტაციის ხელშეკრულების** 23.2 პუნქტის შესაბამისად შეწყვეტის შემთხვევაში, **კომპანია** უფლებამოსილია მოითხოვოს და მიიღოს გაწეული **საინვესტიციო ხარჯი** **კომპანიის** მიერ **იმპლემენტაციის ხელშეკრულების** 24.2-24.4 პუნქტებით გათვალისწინებული ვალდებულებების სრულად შესრულების შემდეგ;
	6. **იმპლემენტაციის ხელშეკრულების** 23.1 ან 23.3 პუნქტის შესაბამისად შეწყვეტის შემთხვევაში, **მთავრობა** **კომპანიას** დაუბრუნებს **კომპანიას** **მთავრობისთვის** წარდგენილ შესაბამისსაბანკო გარანტიას (გარანტიის დაბრუნების მომენტისათვის არსებული ოდენობით) **კომპანიის** მიერ **იმპლემენტაციის ხელშეკრულების** მე-5 მუხლითა და 24.2-24.4 პუნქტებით გათვალისწინებული ვალდებულებების სრულად შესრულების შემდეგ.
5. **იმპლემენტაციის ხელშეკრულების** მოქმედება შესაძლებელია შეწყდეს **მხარეთა** ურთიერთშეთანხმებით ან საქართველოს კანონმდებლობით გათვალისწინებულ სხვა შემთხვევებში.
6. **იმპლემენტაციის ხელშეკრულების** შეწყვეტა დაუყოვნებლივ, ავტომატურად იწვევს **აღნაგობის ხელშეკრულების** შეწყვეტას.
7. **მხარეები** აცნობიერებენ და თანხმდებიან, რომ ნებისმიერი მიზეზით, მათ შორის, **მთავრობის** მიერ ცალმხრივად **იმპლემენტაციის ხელშეკრულების** შეწყვეტა დაუყოვნებლივ, ავტომატურად, ყოველგვარი დამატებითი მოქმედების განხორციელების გარეშე, გამოიწვევს **აღნაგობის ხელშეკრულების** შეწყვეტას და შესაბამის მიწის ნაკვეთებზე, **ავტოსადგომზე** და მასზე აღმართულ ნებისმიერ შენობა-ნაგებობაზე აღნაგობის უფლებისა და მისი რეგისტრაციის გაუქმებას, სსიპ - საჯარო რეესტრის ეროვნული სააგენტოსთვის **მთავრობის** ან/და **სააგენტოს** ცალმხრივი მიმართვის საფუძველზე. **აღნაგობის ხელშეკრულების შეწყვეტა** და აღნაგობის უფლების რეგისტრაციის გაუქმება არცერთ შემთხვევაში არ საჭიროებს **კომპანიის** თანხმობას.
8. ყოველგვარი ეჭვის თავიდან აცილების მიზნით, **იმპლემენტაციის ხელშეკრულების** ფარგლებში გაწეული **საინვესტიციო ხარჯის** ანაზღაურების მოთხოვნის უფლება **კომპანიას** აქვს მხოლოდ იმპლემენტაციის **ხელშეკრულების** 23.2 პუნქტის შესაბამისად შეწყვეტის შემთხვევაში.
9. ამ ხელშეკრულების ფარგლებში **მთავრობის/სააგენტოს** მიერ ნაკისრი ვალდებულებების დარღვევის, ნებისმიერი ქმედების ან/და უმოქმედობის შედეგად **კომპანიისთვის** მიყენებული ზიანისა და ზარალისთვის **მთავრობის/სააგენტოს** პასუხისმგებლობა ნებისმიერ შემთხვევაში შემოიფარგლება გაწეული **საინვესტიციო ხარჯის** ერთმაგი მაქსიმალური (ერთმაგი) ოდენობით.

**VIII - ხელშეკრულების ძალაში შესვლა და მოქმედების ვადა**

1. **იმპლემენტაციის ხელშეკრულება** ძალაში შედის ყველა **მხარის** მიერ მისი ხელმოწერისთანავე, **იმპლემენტაციის ხელშეკრულების** პირველ გვერდზე მითითებულ თარიღში.
2. **იმპლემენტაციის ხელშეკრულება** მოქმედებს **აღნაგობის ვადის** ამოწურავმდე (**მშენებლობის ნებართვის** მოპოვებიდან **[●]** წელი), გარდა იმ შემთხვევებისა, თუ **იმპლემენტაციის ხელშეკრულების** მოქმედება ვადაზე ადრე შეწყდება.

**IX - მარეგულირებელი კანონმდებლობა და დავის გადაწყვეტა**

1. **იმპლემენტაციის ხელშეკრულება** დადებულია, რეგულირდება და განიმარტება საქართველოს კანონმდებლობის შესაბამისად.
2. ყველა უთანხმოება/დავა, რომელიც წარმოიშობა წინამდებარე **იმპლემენტაციის ხელშეკრულებიდან** გამომდინარე ან/და მასთან დაკავშირებით, გადაწყდება საქართველოს საერთო სასამართლოების მიერ, საქართველოს მოქმედი კანონმდებლობის შესაბამისად.

**X - ფორს-მაჟორი**

1. ფორს-მაჟორი ნიშნავს ნებისმიერ მოვლენას, რომელიც **მხარეების** გონივრულ კონტროლის მიღმაა და მისი წარმოქმნის წინასწარ განჭვრეტა შეუძლებელი იყო **იმპლემენტაციის** **ხელშეკრულების** დადების მომენტისათვის, მათ შორის, ომი, რევოლუცია, ამბოხი, აჯანყება, სამოქალაქო ომი, ინტერვენცია, შეიარაღებული კონფლიქტი, ტერორისტული აქტი, საბოტაჟი, რადიაცია, ბიოლოგიური ან ქიმიური დაბინძურება, აფეთქება, ხანძარი, ეპიდემია, ციკლონი, მეწყერი, მეხი, მიწისძვრა, წყალდიდობა, ვულკანის ამოფრქვევა, სხვა სტიქიური უბედურება ან ნებისმიერი მსგავსი მოვლენა.
2. იმ შემთხვევაში, თუ რომელიმე **მხარეს** ხელი ეშლება **იმპლემენტაციის ხელშეკრულებით** ნაკისრი ვალდებულებების შესრულებაში **იმპლემენტაციის ხელშეკრულების** 33-ე მუხლში აღნიშნული ფორს-მაჟორული გარემოების დადგომის გამო, მან დაუყოვნებლივ წერილობით უნდა შეატყობინოს დანარჩენ **მხარეებს** აღნიშნულის შესახებ. ამავე **მხარემ** გონივრულ ვადაში უნდა წარუდგინოს დანარჩენ **მხარეებს** დეტალური ინფორმაცია ფორს-მაჟორის მიზეზებისა და შედეგების შესახებ. ფორს-მაჟორული გარემოების არსებობა დადასტურებულ უნდა იქნას სსიპ „საქართველოს სავაჭრო-სამრეწველო პალატის“ მიერ, საქართველოს კანონმდებლობის შესაბამისად.
3. თუ ფორს-მაჟორული გარემოება ხელს შეუშლის რომელიმე **მხარის** მიერ **იმპლემენტაციის ხელშეკრულებით** გათვალისწინებული ვალდებულების ან/და მისი ნაწილის ჯეროვნად შესრულებას, იმ **მხარეს**, რომელიც ფორს-მაჟორზე მიუთითებს, ასეთ გარემოებასა და შესაბამისი ვალდებულების შეუსრულებლობას შორის მიზეზ-შედეგობრივი კავშირის დადასტურების შემთხვევაში, ვალდებულებების შეუსრულებლობა ჩაეთვლება საპატიოდ და **იმპლემენტაციის ხელშეკრულების** სხვა მხარეს არ ექნება უფლება შეწყვიტოს **ხელშეკრულება** აღნიშნული საფუძვლით, გარდა ხელშეკრულებით პირდაპირ გათვალისწინებული შემთხვევებისა.

**XII - დასკვნითი დებულებები**

1. **იმპლემენტაციის ხელშეკრულების** ცალკეული დებულება შეიძლება შეიცვალოს მხოლოდ **მხარეთა** წერილობითი შეთანხმების საფუძველზე.
2. იმ შემთხვევაში, თუ **იმპლემენტაციის** **ხელშეკრულების** ნებისმიერი დებულება გახდება ბათილი ან ძალადაკარგული, ეს არ იქონიებს გავლენას **იმპლემენტაციის ხელშეკრულების** სხვა დებულებებზე, თუ სავარაუდოა, რომ მხარეები **იმპლემენტაციის ხელშეკრულებას** დადებდნენ მისი ბათილი/ძალადაკარგული ნაწილის გარეშეც.
3. წინამდებარე **იმპლემენტაციის** **ხელშეკრულება** შედგენილია ქართულ ენაზე, სამ, თანაბარი იურიდიული ძალის მქონე ეგზემპლარად.

**ხელმოწერები**:

**ქ. თბილისის მუნიციპალიტეტის მთავრობა**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[სახელი, გვარი]

**ქ. თბილისის მუნიციპალიტეტის სსიპ ქონების მართვის სააგენტო**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[სახელი, გვარი]

**შპს/სს [●]**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[სახელი, გვარი]

დანართი N1

**ავტოსადგომის ტექნიკური პარამეტრები**

|  |  |  |  |  |
| --- | --- | --- | --- | --- |
| დასახელება | ადგილმდებარეობა | სავარაუდო ფართობი | ავტოსადგომების მინიმალური რაოდენობა | ფართობი ელექტროავტომანქანებისთვის |
| **[●]** მიმდებარე მრავალდონიანი მიწისქვეშა ავტოსადგომი |  |  |  |  |

დანართი N2

**ტექნიკურ-ეკონომიკური კვლევის შესახებ ანგარიშის**

მომზადებისა და წარდგენის პირობები და ვადები

|  |  |
| --- | --- |
| **ავტოსადგომის** დასახელება: **[●]** მიმდებარე მრავალდონიანი მიწისქვეშა ავტოსადგომი | თვეების რაოდენობა **იმპლემენტაციის ხელშეკრულების** ხელმოწერის თარიღიდან |
| **ტექნიკურ-ეკონომიკური კვლევის შესახებ ანგარიშის** წარდგენა, რომელიც უნდა მოიცავდეს სულ მცირე შემდეგს:  | 3 (სამი) თვე |
| * 1. სრული, დაზუსტებული **ტექნიკური პარამეტრები**
 |
| * 1. **საპროექტო ტერიტორიის** დეტალური გეოლოგიური კვლევა
 |
| * 1. **ავტოსადგომის** სართულიანობა და ავტომანქანების ტევადობა
 |
| * 1. მიწისქვეშა ნაგებობის კონტურის ნახაზი **საპროექტო ტერიტორიის** ფარგლებში
 |
| * 1. მშენებლობის განხორციელების დროში გაწერილი, ყოველკვარტალური, დაზუსტებული გეგმა
 |
| * 1. **პროექტის** ფინანსურ-ეკონომიკური მაჩვენებლები, რაც მოიცავს, მაგრამ არ შემოიფარგლება, ინფორმაციას **პროექტის** საინვესტიციო ღირებულების, ავტოსატრანსპორტო საშუალების პარკირების საფასურის, საპროგნოზო მოგება-ზარალის, უკუგების შიდა განაკვეთისა (IRR) და წმინდა მიმდინარე ღირებულების (NPV) შესახებ
 |
| * 1. ტექნიკური დიზაინი, მათ შორის, **ავტოსადგომის** ჩასასვლელ-ამოსასვლელი კვანძების სქემატური ნახაზი, **მუნიციპალიტეტის** მერიის ტრანსპორტის საქალაქო სამსახურის (და სხვა შესაბამისი უწყებების, ასეთის არსებობის შემთხვევაში) წერილობით თანხმობასთან ერთად
 |
| * 1. ალტერნატიული ანალიზი (რომელიც შესაძლოა მოიცავდეს **ტექნიკურ-ეკონომიკური კვლევის** შედეგების საფუძველზე ოპტიმიზებულ **ტექნიკურ პარამეტრებს**)
 |

დანართი N3

სამშენებლო ფაზის გრაფიკი

|  |  |
| --- | --- |
| დასახელება: **[●]** მიმდებარე მრავალდონიანი მიწისქვეშა ავტოსადგომი | თვეების რაოდენობა **მშენებლობის ნებართვის** მოპოვებიდან |
| **მშენებლობის ნებართვის** საფუძველზე მშენებლობის დაწყება |  |
| ექსპლოატაციაში მიღება |  |

**დანართი N4**

**შეთანხმების პროექტი**

**შეთანხმება**

ქ. თბილისი \_\_\_/\_\_\_\_\_\_\_\_ 201\_

1. **ქალაქ თბილისის მუნიციპალიტეტის მთავრობა** (შემდგომში - „**მთავრობა**“), წარმოდგენილი [●] მიერ;
2. **ქალაქ თბილისის მუნიციპალიტეტის სსიპ ქონების მართვის სააგენტო** (შემდგომში - „**სააგენტო**“), ს/კ: [●],წარმოდგენილი [●] მიერ;
3. **[კომპანიის დასახელება]** (შემდგომ: „**კომპანია**“) ს/კ: [●],წარმოდგენილი [●] მიერ;

ვინაიდან, **მხაარეებს შორის**  [●] მიმდებარე მრავალდონიანი მიწისქვეშა ავტოსადგომის მშენებლობის ტექნიკურ-ეკონომიკური შესწავლის, მშენებლობის, ოპერირებისა და ქალაქ თბილისის მუნიციპალიტეტისთვის გადაცემის შესახებ [●] დადებული **იმპლემენტაციის ხელშეკრულების** შესაბამისად, **კომპანიის** მიერ წარდგენილი **ტექნიკურ-ეკონომიკური კვლევის შესახებ ანგარიშის** შედეგების საფუძველზე, **მხარეებმა** მივიღეთ ერთობლივი გადაწყვეტილება **იმპლემენტაციის ხელშეკრულების** დანართი N1-ით გათვალისწინებული **ავტოსადგომის** მშენებლობის თაობაზე;

**ზემოაღნიშნულიდან გამომდინარე**, **მხარეები** ხელს ვაწერთ წინამდებარე **შეთანხმებას პროექტის** შემდგომი განხორციელების თაობაზე.

**ქალაქ თბილისის მუნიციპალიტეტის მთავრობა**

\_\_\_\_\_\_\_\_\_\_\_\_\_\_\_\_\_\_\_\_\_\_\_

[სახელი გვარი]

**ქალაქ თბილისის მუნიციპალიტეტის სსიპ ქონების მართვის სააგენტო**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[სახელი, გვარი]

**სს/შპს [კომპანიის დასახელება]**

\_\_\_\_\_\_\_\_\_\_\_\_\_\_\_\_\_\_\_\_\_\_\_

[სახელი გვარი]

დანართი N5

**აღნაგობის ხელშეკრულების** პროექტი

დანართი N6

**საპროექტო ტერიტორიის** რუკა